LidanRubinov/Halacha-QA huggingface dataset:
שאלה: נסיעה לחו"ל וחלב נכרי: יש לנו משפחה בחו"ל שאליהם אנו נוסעים פעם בשנתיים, וחוץ מזה אנו נוסעים פעם בשנה לחופשה משפחתית בלי קשר אליהם. בזמן האחרון שמעתי שאסור לסוע לחוץ לארץ חוץ מכמה מיקרים-וזה לא נכלל ביניהם. אני בת 14 ואני לא יכולה להגיד להורי שאני לא באה. הם לא יבינו כלל ולא יסכימו.מה לעשות? 2. האם מותר לאכול חלב נוכרי? בביתי אוכלים, וגם אם ארצה לא לאכול, לא אצליח כיוון שאני לא יכולה לא לאכול את מה שאמי מבשלת ואת האוכל שאוכלים בביתי. מה לעשות? :)
תשובה: א.במקרה כזה אפשר לסמוך על הפוסקים שהקלו ולצאת מהארץ ובלבד שיש כרטיס חזרה כבר קנוי מראש ב.מלכתחילה ראוי להמנע מחלב נכרי, ואפשר להקל באבקת חלב. בשעת הדחק אפשר לסמוך על האג"מ ולאכול חלב נכרי ובלבד שהוא ממחלבה ידועה או רכיב במוצר שיש עליו השגחה רבנית מוסמכת
שאלה: תפילות ותהילים: יש לי כמה שאלות הראשונה: אם קראתי תהילים ושכחתי לקרוא לפני כן את יהי רצון אני יכול לקרוא את יהי רצון ולחזור לנקודה שממנה הפסקתי או שמה שקראתי לא נחשב וכדאי שאתחיל מחדש? שאלתי השנייה היא בנוגע לתפילת יחיד. קראתי שאדם חייב להשתדל כחול יכולתו להתפלל במיניין ורק אם הוא ממש לא יכול אפשר להתפלל יחיד ויש לי בעיה עם המשפחה אני בא ממשפחה חילונית ואני עוד ילד כך שבבית לא שמחים בלשון המעטה מזה שאני מנסה להתחזק אז כדיי למנוע ריבים אני מתפלל בדרך כלל תפילת יחיד חוץ מימי שישי אז השאלה בעצם היא האם זה ר?
תשובה: וברכת ד  א. אין צורך להתחיל מחדש, הקב"ה יודע את כוונת הלב, בודאי שאמירה עדיפה אבל אין צורך לחזור. ב. הסתכלותך נכונה ואמיתית, ומראה על יושר טבעי, המשך בדרכך זו. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: כשרות הרבנות בכלל: רציתי לשאול: באופן עקרוני-איך ייתכן שהמושג כשר שנאמר ע"י הרבנות לא נכון? האם הרבנים שקרנים רמאים פושעים? הם נותנים כשרות,זה לא אומר שהם עומדים מאחורי מה שהם כותבים? אשמח אם אפשר לקבל קישור למאמרים בעניין זה.
תשובה: האמת שלא הבנתי את השאלה. מועצת הרה"ר קבעה נהלים ברורים של כשרות לכל סוגי מאכלים, מפעלים, ובתי אוכל. ואפשר לראות אותם כאן:
שאלה: לא תיקום ולא תיטור באח קטן: רציתי לשאול אם אחי הקטן ביקשתי ממנו דבר והוא לא נתן ולאחר מכן כשהוא ביקש ממני לא נתתי לו לשם חינוך, כפשוטו עברתי על מצוות לא תיקום ולא תיטור? או שלשם חינוך יש לזה הסבר? אשמח לתשובה מדוייקת,!
תשובה: אינך חייב בחינוכו אלא הוריך, ולכן אסור לך לנהוג כלפיו באופן של נקמה בממונות גם אם אינך מתכוון מיצר של נקמה. תוכל במקום זאת להסביר לו שראוי לתת, והנה התחושה הטובה כשמקבלים דבר היא ההוכחה לכך. זו אינה נטירה שבה האדם נוטר עדיין איבה לחבירו ומלווה לו תוך הזכרת האיבה מהעבר, אלא הסבר חיובי. גם ההורים לא נכון שינהגו באופן של נקמה אפי  ללא כוונה, אלא באופן של הסבר מניעת ההטבה עם קשר הגיוני בין מעשיו לתוצאה, כך שהילד יבין ויפנים ולא יגיב בהתנגדות רגשית
שאלה: פגם הברית: חזרתי היום לראות פורנו החופש הגדול כבר כאן אני מפחד ממש לחטוא חייב עזרה.
תשובה: לפני הכל - ומעל הכל תפילה! תתפלל - ד  שומע ועוזר, זה עובד מצויין! אם אתה מרגיש שהיצר מתגבר, תעצור ותתפלל. לא חייבים סידור ולא תהילים - תפנה אל ד  ותבקש ישועה והצלה. בדיוק מה שכתבת בשאלה - תאמר בשפתיך בתפילה אל ד : "החופש הגדול כבר כאן אני מפחד ממש לחטוא חייב עזרה" מלבד התפילה חייבים לעשות הכל כדי להסתלק מהעבירה. אתה חייב להתרחק מהתועבה שאתה נמצא בה. אני לא מסוגל לקרוא לכך בשם "פור." - בתועבה הזאת אתה כבר חוטא. עליך להסתלק מכל אפשרות של חטא. הדרך הנכונה. לא להגיע ל- סור מרע  על ידי כך שמתמלאים ב- עשה טוב. להיות בתעסוקה בריאה. לעשות דברים שגם מעבירים את הזמן בדרך נעימה ומעניינת וגם מעסיקים את הראש, את המחשבה והדמיון. כל מה שאני מציע לך - אלו דברים שאתה צריך לעשות מאמץ כדי ליישם אותם - אבל המאמץ כדאי. עבודה התנדבות תנועת נוער חברים טיולים קריאת ספרים סרטים כשרים ביקורי קרובים עיין בקישורים להלן - הם בנושא של החופש בעזרת המאמץ וההשתדלות שלך ובעזרת ד  - תצליח ותנצח!
שאלה: יחסי אישות בהלכה ובאמונה, למה אומרים דבר והיפוכו?: אני בחור ישיבה שבדרך לחתונה. יצא לי לקרא הרבה על הנושא של יחסי אישות,הן בפן ההלכתי והן בפן האמוני ואני מרגיש שישנה מעין סתירה ביניהם! ז"א בפן האמוני מאוד משתדלים להראות שהחיבור בין בעל לאשתו הוא רמה גבוהה וקדושה אך בזווית ההלכתית אנחנו מוצאים נטיה הפוכה! הן בפסיקת שולחן ערוך שפוסק את כל החומרות של הגמרא.פתאום בנושא הזה לא הולכים לפיו? וגם הרמ"א שכביכול פותח פתח לזוג,מוסיף בסוף שכל הממעיט בתשמיש הרי זה משובח. אם כן,אנחנו רואים מגמה ברורה של ההלכה שכל עניין התשמיש הוא דווקא מכוון להבאת ילדים מצוות עונה בזמנה, אך מה שמעבר לכך הוא פחות טוב,פחות משובח. דהיינו,אדם שחותר להתעלות והתקדמות בעבודת ה לא ינהג ככל העולה על ליבו,אלא ימעיו ויפרוש ככל שניתן. כמו כן ראיתי מספר פעמים שכתבו שבשעת מעשה יכוון רק לשם שמיים ומצווה ולא להנאת עצמו! מהו אותו לשם שמים במעשה הזה?בפרט כאשר אין זו ביאה שתביא להריון. והרי הנחיה כזו מוציאה את כל ההנאה מהמעשה. אשמח ממש לתשובה בהרחבה והסבר על הפרטים הנ"ל כי אני יודע שאם הדברים לא יתיישבו על ליבי לא אוכל לגשת לכך בלב שלם,וזה מפחיד אותי שזה יהיה כך. מראש.
תשובה: תורת ד  תמימה, ואין סתירה בין נגלה לנסתר או בין אמונה להלכה. אם נראה שיש סתירה הבעיה היא במיעוט הבנתנו את העומק או את ההלכה. יש מדריגות בעבודת ד. הבסיס הוא מידות הזהירות, הזריזות והנקיות. יסודן מניעת האיסורים ההלכתיים ודרבון האדם לרוץ לקיים חובות הלכתיות. במדריגה מותרת זו, האדם עושה כל שיחפוץ בגבולות הגזרה הרחבים של ההלכה הבסיסית אך שומר על כל פרטיה. מדריגה עליונה יותר הן מידות הפרישות, הטהרה והחסידות. יסודן שהאדם מתאמץ מאד להתרחק מהמביא לחטא ומקדש עצמו במותר לו, ומרחיב את עשיית הטוב מעבר לחובה ההלכתית כלפי הרצון האלוקי הכללי כגון חסד וצניעות וכד. כאן יש מקום לחומרות יותר מהדין הבסיסי, אך לא חומרות מופלגות המביאות לניתוק מהחיים הנורמאלים. מעל מדריגות אלה יש עוד מהות אחת המביאה לרוח הקודש, אך היא שייכת לשלבים עמוקים יותר, ורק על גבי המדריגות הנ"ל. השו"ע מדבר בשני מקומות ובשתי קומות- ההלכה היסודית המתירה את מה שידוע לך, וההלכה המורחבת לבעלי המדריגה העליונה יותר. התפיסה המחשבתית הרואה במניות עבודת ד  וקידוש השם היא אמת, אלא שיש להשכיל היטב את הכוונה בזה. אדם שטוף בתאווה שזו דחיפתו לחיי אישות, ועושה כן בגדרי ההלכה, אינו מקדש דבר אלא נשאר במדרגתו הבהמית, אלא שבהיתר. לעומת זאת, אדם שמשקיע מחשבה במניות ובהופעת השכינה ביחסים עם אשתו, מבין שהתאווה אינה העיקר אלא ביטוי קלוש של האהבה הזוגית, אשר גם היא רק ביטוי קלוש לאהבה האנושית שלנו כרעיה לדודנו רבש"ע. הכל נובע מההשתוקקות של האדם לד  ולטובו, והחיים ונטיותיהם הרבות הם כגלדי בצל על הליבה שהיא לייחודא קב"ה ושכינתיה. מי שאינו במדריגה העליונה, הן מחשבתית הן הלכתית- יכול לחיות בהיתר עם אשתו מתוך תאווה ובגדרי ההלכה היסודית. אך מי שעובד ד  בכל רמח אבריו, מהרהר בשכינה ביחסיו עם אשתו, ומקדש עצמו במותר לו לפעמים, ואינו מרבה בתאווה אלא באהבה ובעומקיה. וכל זה לא סותר אצלו את הדחיפה הבריאה הגופנית למיניות, ואת התאווה במידתה הראויה ללא דיכויה. בהצלחה בעבודת ד  שבמניות
שאלה: עלייה לתורה: ברוך אפרתי אני עוד חודש בעזרת השם בן 13 ואמרו ב בבית חב"ד לעשות עלייה לתורה בגיל 14 ורציתי לדעת האם זה מותר מראש כבוד הרב
תשובה: לא הבנתי את שאלתך. בגיל שלוש עשרה נהגו ישראל שהנער עולה לתורה. גם ביום ההולדת בשנים הבאות יש עניין לעלות בשבת הקרובה אליו לתורה.
שאלה: ציפורן בזרת: יש אמונה שגידול של ציפורן בזרת מביא מזל טוב. האם זה מנהג גויים או שזה מהיהדות באיזהשהו מקום והאם זה בכלל מותר מבחינה הלכתית? מראש
תשובה: איני חושב שיש מנהג כזה ביהדות, הנוגד את ההגיון והאמונה. ולכן, נראה שהוא גם אסור.
שאלה: מקור ליסורים בתורה: הרב היכן יש מקור לכך שיסורים מכפרים, בתורה שבכתב? מראש חיים
תשובה: בתחילת מס  ברכות, ומתורתך תלמדנו- דבר זה מתורתך למדתנו, ק"ו מעבד, מה עבד יוצא בשן ועין שהם אחד מאברי האדם, אדם שבאין עליו יסורין ממרקין על אחת כמה וכמה. ובפשט הכתובים פסוקי הפורענות מלאים מכך, והארץ תרץ שבתותיה בהשמה, בצר לך ומצאוך כל הדברים האלה באחרית הימים ושבת עד ד  אלהיך ושמעת בקולו וכו
שאלה: ערלה: רכשתי שתילי עצי פרי שהם מעבר לתקופת 3 שנות ערלה. הבאתי אותם לביתי כאשר שורשיהם בתוך אדמה והשתילים כולם בתוך שק מיכל מיוטה (כנראה) סינתטי. מה דינם לגבי הלכות ערלה בעת השתילה בקרקע בביתי. האם יש הבדל לגבי שתילים שהם עדיין בתחום שלשת השנים? צבי
תשובה: וברכת ד  עליך לברר במשתלה האם עמדו ג  שנים עם נקב מול הקרקע. קשה לסמוך על בעל המשתלה אלא א"כ יש הוכחה לדבריו. יש משתלות שיש בהם פיקוח ערלה, אפשר לבדוק אצל בעל המשתלה האם יש לו פיקוח. בברכת התורה והארץ יהודה הלוי עמיחי מכון התורה והארץ כפר דרום אשקלון
שאלה: הכשרת המטבח בשלבי גיור: אני נמצאת כעת בשלבי גיור ועדיין מתגוררת עם ההורים (שיקולים כלכליים). נתקלתי בכמה בעיות כאשר אני רוצה לשמור על נושא הכשרות : 1) יש לנו תנור שלפעמים משתמשים בו לבשר ולפעמים לחלב (השימוש בו הוא מאוד לא תדיר, פעם בשבועיים בערך). במידה ואני רוצה להשתמש בו - האם מספיק לנקות ולהפעיל על עוצמה גבוהה ולחכות 24 שעות (במקרה של שימוש במהלך היממה החולפת)? 2) יש לנו טוסטר אובן ששימושו העיקרי הוא בשרי (גם שימוש לא תדיר). האם אותו הדין חל גם עליו במידה ואני רוצה להשתמש? או שכדאי לרכוש נפרד? 3) הכשרת הכיור. בבית הוריי יש 2 כיורים נפרדים אך הם לא שומרים על ההפרדה. האם מספיק שאני שופכת מים רותחים כל פעם על כל אחד מהם על מנת להכשירם? אני לא שמה את הכלים בתוך הכיור אלא שוטפת באוויר.יש לי 2 ספוגים לבשר וחלב בנפרד (לעתים זה פשוט חד פעמי). 4) כמו כן יש לי קומקום נפרד משלי וכלים נפרדים בפינה שלי במטבח שדאגתי לנקות קודם לכן. כמה צלחות לבשר וחלב, סכו"ם נפרד, סכינים, מחבתות וסירים. האם זה טוב? 5) במידה ואני מבשלת בסיר רק תפוחי אדמה אורז פסטה. האם זה לא משנה אם זה בשר או חלב? כלומר במידה ואני לא מערבבת בהם בשר או חלב, זה נחשב לפרווה?
תשובה: א.כן, ולכתחילה גם לכסות את האוכל אם ניתן ב.מחלוקת אחרונים, ואפשר להקל בשעת הצורך. לכתחילה קני אחד משלך ג.אם שוטפים באויר אין סיבה להכשיר כיורים. ואם מניחים בתוך הכיור ויש סבון תדיר ומים לא רותחים, גם כן אפשר להקל במקום הצורך ד.לא צריך קומקום נפרד, כל השאר צריך שיהיה לך בנפרד ה.נחשב פרווה, אלא אם הסיר בשרי, שאז למנהג אשכנז התבשיל אינו נאכל עם חלב (וכן להיפך) אלא אם הוא לא היה בשימוש 24 שעות, אך בכל אופן לא צריך לחכות אחריו שש שעות. מנהג ספרד להקל בכל אופן לאוכלו בחלב, ואת יכולה להקל חיזקי ואימצי
שאלה: אירוע בין המיצרים: אדוני הרב. המשפחה שלי חילונית, ואחותי קבעה מסיבה גדולה לכבוד הולדת בנה הבכור (הברית כבר בוצעה כהלכה במועד) בתאריך ה באב ללא ידיעת בעיתיות התאריך. הסבתי את תשומת ליבה לנושא אך היא אינה מעוניינת לדחות את האירוע מכיוון שכמעט ואין לה מוזמנים דתיים והיא כבר חילקה הזמנות. איך עלי לנהוג? אינני מעוניין לצער את אחותי והוריי.
תשובה: ה  באב הוא בהחלט תאריך בעייתי לגבי מסיבות שאינן מוכרחות. (אם הברית חלה ביום זה   בוודאי מותר לקיימה.) הדבר נוגד את ההלכה האומרת "משנכנס אב ממעטים בשמחה", כי אני מניח שבמסיבה כזו   תהיה מוזיקה ואולי אף ריקודים. מצד שני   גם הקשרים המשפחתיים חשובים. אני מציע שתגיע לזמן קצר, אולי בתחילת המסיבה עוד לפני שהמוזיקה תתחיל. תתן את הכבוד לאחותך ולהוריך, ואחר כך תוכל לעזוב עם התנצלות. מקווה שבאופן כזה, התנהגותך תתקבל בהבנה.
שאלה: בחירת שם לתינוק שנולד אתמול: אנחנו מאד אוהבים שם יותם, למרות כל מה שאומרים עליו. כמו יש בשם אותיות של יתום, מות. אך אנחנו יודעים שיש לו פירוש טוב בתנך והוא היה שייך.לאנשים טובים מאד. האם שם זה מתאים לילד שנולד על פי הנתונים. כמו כן התלבטנו לגבי שמות איתמר ויהונתן. אודה לעזרה במה לבחור ואיזה שם יכול להיות הכי מתאים לו המון מראש, לנה
תשובה: ומזל טוב, השאלה שלכם כבר נשאלה
שאלה: שמע ישראל באזעקה: האם מותר לי להגיד שמע ישראל ה אלוקינו ה אחד שיש אזעקה לטילים?
תשובה: מותר, עם שם אדנות ואלהים, ולא השם ואלוקים
שאלה: מסעדת אנטריקוטי: מסעדת אנטריקוטי בפ"ת, מה רמת הכשרות שם לאשכנזים?
תשובה: לתשובות על שאלות מסוג זה אנו ממליצים לדבר ישירות עם המשגיח. המשגיחים בדרך כלל שמחים לעזור ולענות על כך שאלה שיש לצרכן. באופן כללי יותר קל לאשכנזים לאכול מחוץ לבית מאשר ספרדים ולו בגלל בעיות של בישולי עכו"ם שלפי האשכנזים מותר לאכול דבר שגוי בישל אותו ובתנאי שיהודי הדליק את האש אבל הספרדים מקפידים שישראל גם יבשל את האוכל.
שאלה: תנועה לשינוי מדיניות: רציתי לשאול לגבי ת מעשרות: אני משתדלת להקפיד על מעשר. לאחרונה התעוררה לי שאלה לגבי היעוד של הכספים: אני פעילה בתנועה שפועלת ללא מימון ומטרתה שינוי מדיניות בתחום הכלכלי בישראל. הפתרונות שאנו מדברים עליהם עשויים להביא לשינוי משמעותי ולהורדת יוקר המחיה והפערים בישראל בצורה משמעותית מאד. כעובדת סוציאלית שרואה עוני רב ונורא מדי יום אני מבינה שהפתרון למצב הכלכלי בישראל צריך להגיע דרך שינוי השיטה. כך נצליח לסייע למאות אלפים ומליונים ולא רק לכמה עניים בודדים בכמה שקלים שמחר יזדקקו להם שוב. (מי כמוני יודעת) (חבר המשיל את זה לאדם שעומד על שפת נהר ורואה אדם טובע בנהר - הוא קופץ ומציל אותו. אחר כך רואה עוד אדם. קופץ ומציל אותו. ובאדם השלישי הוא כבר מתלבט. ואז חבר שלו אומר לו: אני הולך לראות מי זורק את כל האנשים הללו לנהר. ולטפל בו). כעת אני מתלבטת אם מותר לי לתרום את המעשרות שלי למען פעילותה החשובה מאד של התנועה שאני פועלת בה - שכאמור מסייעת לעניים אבל בצורה עקיפה. כיון שאינה תורמת "צדקה" במובן המקובל של המילה. היא אמורה לדאוג שבעוד כמה שנים הם לא יהיו עניים. או שבכלל מצב הכלכלה במדינה יהיה טוב לאין ערוך. אין מקבלי שכר בתנועה וכיון שאני גם הגזברית אני יודעת שכל שקל מגיע לפעילות עצמה. שאלתי היא, האם מותר לי לייעד את כספי המעשרות שלי לפעילות התנועה. אין לי הרבה מעבר לתרום. והכסף חשוב לפעילות עצמה.
תשובה: מכיוון שיש מחלוקת מקצועית בתחום התפיסה הכלכלית בישראל, לא ברור שארגון כזה אכן יביא צדק בכנפיו בשל הדגשים שבהם הוא נוקט צד בסוגיית הצדק החברתי. ולפיכך יש לתרום למקום שברור שמסייע לחלשים באופן ישיר, כגון ארגון פעמונים ודומיו.
שאלה: תביעה על נזק כשאין הוכחת אשמה: יש לרכבי מצלמת רוורס שמותקנת על הפגוש האחורי. אתמול בערב החניתי את רכבי כשחלקו האחורי פונה אל חלקו האחורי של רכב אחר, היום בבוקר כשהגעתי לרכב הרכב שחנה בגבו אליי לא היה שם ומצאתי שהמצלמה מנופצת, כנראה מפגיעה ע"י הרכב השני כשעשה רוורס. אני יכול לבדוק עם בעל הרכב השני אם באמת הוא חנה שם עד הבוקר, אך אני לא יכול לומר ב-100 ודאות שהוא עשה את זה. תמיד ניתן לומר שמישהו אחר שבר לי את המצלמה בכוונה, אבל זה לא סביר. האם מבחינה הלכתית אני יכול לפנות אליו ולבקש ת על הנזק?
תשובה: לבקש אפשר ואולי יודה בשבירה. אך אם תגיעו לדין והוא יטען שלא שבר את המצלמה, הוא יזכה בהלכות חו"מ
שאלה: מיקום המיטה בחדר השינה: רציתי לשאול לגבי מיקום המיטה בחדר השינה. הנתי שיש איזושהי הלכה בנושא שהראש צריך להיות בצפון והרגליים לדרום.?. אשמח לקבל הסבר לגבי זה מה בדיוק ההלכה. והאם זה חובה? מה ורה אם לא מסץדר לשים בחדר את המיטה בצורה הזו? ודבר נוסף, האם מדובר רק בחדר השינה של הזוג או גם של הילדים?
תשובה: תשובה יפה ומפורטת ניתן לקרוא כאן:
שאלה: הגנה מהשמש בתשעה באב: לכבוד הרב, האם ניתן למרוח קרם הגנה מהשמש בתשעה באב (בבחינת "ונשמרתם מאוד לנפשותיכם"), או שזה נכלל בגדר איסור סיכה? במידה וזה רלוונטי, אני ספרדיה. מראש!
תשובה: לך אני מבין ששאלתך היא הלכה למעשה - 1. הטוב ביותר שתתפללי היטב ונזכה לבנין בית המקדש ויום תשעה באב יהיה יום חג בו נלבוש בגדי חג וכד. 2. אם חלילה זה לא יקרה (קשה לחשוב כך) יש להבחין בין איסור סיכה מהתורה ביום כיפור לאיסור סיכה מדרבנן בתשעה באב. סיכה רפואית לא נאסרה, אלא שאינך שואלת על סיכה רפואית אלא על סיכה מונעת נזק רפואי (ולהלכה ההבדל מאד גדול). 3. ביום תשעה באב, אם חלילה לא יבנה המקדש, נוהגים להתאבל ולא להסיח את הדעת מהאבלות. לכן לא פוגשים אנשים וכמעט שלא יוצאים מחוץ לבית - אז מדוע צריך קרם הגנה?. 4. לא נכון (ואף מזיק) להשתמש יותר מדי בטענות הלכתיות כמו  ונשמרתם מאד לנפשותיכם. מי שמורח בכל יום ויום קרם הגנה ויום אחד אינו מורח אין בזה איסור של  ונשמרתם  כך שמסיבה זו אין שום היתר למרוח בתשעה באב. סיכום כאשר יש אבלות בתשעה באב כמעט ולא נחשפים לשמש וניתן ללבוש בגדים ארוכים ולא להכנס לדוחק ולהשתמש בקרם הגנה. חייל בעמדה וכד  רשאי למרוח קרם הגנה בתשעה באב. לבירור נוסף ניתן להתקשר 098987548 בציפיה לישועה דוד לוי
שאלה: בריכה בשבת: אנו משפחה מסורתית השומרת שבת ורצינו לדעת האם מותר ללכת לבריכה בביתמלון בשבת?
תשובה: לך אסור ללכת לבריכה בשבת בברכת שבת דוד לוי 098987548
שאלה: אבקת חלב נוכרי ובתיה בת פרעה: לכבוד הרב, 1. הבנתי שלבתיה בת פרעה היו זכויות כלשהן. רציתי לדעת האם כשהמכות חלו על המצרים -האם חלו גם עליה? 2. בנוגע לאבקת חלב נוכרי - אני לומדת במכללת בית וגן והרב אמר שממש אסור לאכול את זה. אנחנו במשפחה כן אוכלים. ואני לא מבינה איך זה ייתכן שמצד אחד כתוב שזה כשר ומצד שני הרב מרדכי אליהו זצ"ל בעצמו אמר שזה מטמטם את הנפש מאוד. איך נתנו הכשר למוצר כזה? והאם זה ממש אסור לאכול את זה? האם כדאי להמנע? 3. האם כדאי לצאת לשידוכים כבר בגיל צעיר כשאני בתחילת הלימודים? בהנחה ואני אכן מתחתנת וגם הוא בתחילת הלימודים שלו ויהיה לנו קשה מבחינת פרנסה, אני מתכוונת. האם זו סיבה מספיקה כדי לא לצאת כרגע לשידוכים?
תשובה: לענין בתיה - עייני לענין אבקת חלב נוכרי - הרב פיינשטיין מתיר, ובעקבות זאת הכשר OU גם כן מתיר. לכן יש לכם על מי לסמוך. את יכולה להמשיך בדרך של המשפחה שלך. שאלת השידוכים לא צריכה להיות תלויה בקשיים טכניים: לימודים פרנסה. אפשר למצוא לכך פתרונות. אם את מרגישה שאת בשלה לבנות בית בישראל - צאי לדרך. לעיתים זו דרך ארוכה וקשה, לכן לא כדאי להמתין סתם. בהצלחה!
שאלה: בגידה: אני נשואה 9 שנים, תפסתי את בעלי על בגידה עם אישה פרודה. הוא טוען שהיה איתה רק פעם אחת אך איני מאמינה לו. אני חשה עצבות גדולה למרות כל הניסיונות שלו לרצות לאהוב אותי, אנא תייעץ לי מה לעשות. אני אוהבת אותו מאוד אך הנפש שלי חלולה וכואבת מעומק השקר והבגידה,יש לנו 2 ילדים קטנים והתחלנו ללכת לייעוץ זוגי, אך עצם הדיבוי על הרגשות גורמות לי לכעס ועצב רב.
תשובה: אם כל הצער שבמקרה, איני יכול לייעץ לך מפני שאיני מכיר אתכם ואת פרטי המקרה. אני ממליץ לך בכל ליבי, מעבר לייעוץ הזוגי שאתם הולכים, גם שתלכי להתייעץ עם דמות רבנית (אולי עדיף רבנית מאשר רב) המכירה אותכם ותנחה בכיוון הנכון. זהו נושא רגיש מידי מכדי לענות עליו באינטרנט וזוקק זהירות מרובה בהצלחה ובהשתתפות חגי
שאלה: הומוסקסואליות, נדרים ועוד: אני דתי הומו, בן 16 לפני לא מעט זמן נדרתי שאם ה ישנה את הנטייה שלי, אשמור את הברית במשך שנה ואשמור נגיעה במשך מעט זמן. לא השתנתי בנטייה, התחלתי לשמור נגיעה (קל להפליא.), וירדתי בפגימת הברית מ3 פעמים ביום לפעם בשבוע-שבועיים, אך עדיין אני לא יכול להבטיח שלא אפגום את הברית במשך שנה כשאשתנה (עם חופשים והכל.). אז רציתי לשאול אם אפשר להתיר את הנדר (בפני 3 אנשים) בלי שידעו למה נדרתי (את תוכנו המלא), איך, אם יש אולי ארגון שדרכו אוכל להתייעץ וגם להתיר את הנדר? וגם אירגון שדרכו אדע איך לשנות את נטיותי, אם הדבר נחוץ בשלב זה? בבקשה אל תפנה אותי ל"עצת נפש". לפי מה שהבנתי מהתוכנית עובדה (שכללה עדים ורב מבין עניין) האירגון אינו מקצועי בעליל. אגב תוכל לתת לי הסברים על שמירת נגיעה מבחינת טעמים לזה (למה) ומבחינת איך מוצאים זוגיות כך ומה זה כולל? והאם בטוח שאמצא בכלל זוגיות? אני מודע לכך שהשאלות מנוסחות פה בצורה יבשה, פשוט אני לא רואה טעם ללהוציא רגשות פה ואגב שהם הוצאו ממזמן (יצאתי מדיכאון). בהקשר זה יש לי שאלה נוספת: איך להיות מאושר?
תשובה: אתה לא עם נטיה הפוכה אלא בחור צעיר שמתבגר ומבסס לעצמו את זהותו המינית, עם תהיות בוסריות לכל מני צדדים. אתה בתחילת הדרך והכל פתוח בפניך, המהירות להגדיר דברים אינה טובה ואינה אמיתית. אל תגדיר את עצמך בצורה כזו, אלא התמקד בעשיה חיובית ובשמירת העיניים, בשייכות לחברים שיש בהם תורה וכיוון חיובי. אל תאמין למדיה המסחרית, שכל ענינה הוא עריות ואלימות, ואין מתנגדת גדולה ממנה לטהרה וקדושה בישראל. הדברים שם נאמרים כדי לקבל אהדה ציבורית ואין להתיחס לזה כלל אלא לאנשים שיש בהם כובד ראש ועמקות של יראת שמים ואחריות. עצת נפש הוא ארגון חשוב וטוב, נסה לפנות אליו ואולי תיוושע משם. הכל בנחת, בבטחון עצמי בעצמך וללא חשש. המהלך הראוי צריך לנבוע אצלך מהנחת יסוד שנטייתך כנראה נורמטיבית אלא שהיא בחיפושים של גיל התהיה ולכן היא תגיע להתיצבות במשך הזמן בריבוי לימוד התורה שלך ובחיזוק החברה הטובה הסובבת אותך. נדרך אינו חל בשל היותו מסתמך על טעויות, כאילו יש לך נטיה הפוכה, בעוד אין לך נטיה אלא בירור של נעורים בעלמא. ולפיכך אינך צריך להתיר דבר שכן אין לך נטיה מוחלטת עדיין בגיל כזה וטעית בהגדרתך, עיין שו"ע יו"ד רלב. טעמים לשמירת נגיעה עניתי לפני כמה ימים כאן, תוכל לבדוק. האושר הגדול ביותר הוא בענווה כלפי התורה, ועיסוק בה בכל חייך, לצד יגיע הכפיים שלך. חזק ואמץ
שאלה: אנשים בכבישים: הרב האם צריך לתת כסף לאנשים בכבישים מצד אחד צדקה צד שני אתה מעודד אותם הרי זה סכנת נפשות ב מראש
תשובה: סכנת נפשות. לא צריך לתת כי זה מעודד אותם לעמוד בכביש ולהסתכן.
שאלה: הקטורת ומזבח הקטורת: לרב אשמח לקבל עזרה בבקשה ממך בשאלות שלא הבנתי: מה פירוש הפס : ובהעלת אהרן את-הנרת בין הערבים, יקטירנה- -קטרת תמיד לפני יהוה, לדרתיכם. מה פירוש הפס? לא-תעלו עליו קטרת זרה, ועלה ומנחה ונסך, לא תסכו עליו 2.מה הכוונה אסור להקטיר עליו קטורת זרה?מהי אותה קטורת זרה? מה הכוונה עולה ומנחה ולמה דווקא את אותן קורבנות נתנו לדוגמא? ומה הכוונה שאסור להעלות נסך?מהו הנסך? 3.כמה טבעות היו למזבח הזהב סה"כ 2 או 4?כמה היו בכל צד וכמה בסה"כ?
תשובה: 1. את הקטרת מעלים פעמיים ביום בבקר ובערב. העלאת הקטורת בערב היא בזמן הדלקת הנרות. 2. קטורת זו תערובת של חומרים שמעלה עשן ריחני. התורה קבעה אלו חומרים בדיוק יהיו, ואיזו כמות מכל חומר. כאן התורה אוסרת לעשות תערובת אחרת של חומרים   "קטורת זרה". על מזבח הזהב שהוא מזבח הקטורת לא מקריבים שום בשר: עולה ומנחה. "נסך" הוא יין שמביאים עם הקרבנות. יין כזה לא מביאים על מזבח הקטורת. כל המתנות הללו (קרבנות ויין) נעשים על המזבח שבחוץ   מזבח הנחושת. 3. למזבח הזהב היו שתי טבעות בלבד. בשתי פינות רחוקות. אם נתבונן במזבח מלמעלה (כמו האות ם) אז טבעת אחת היתה בפינה הימנית העליונה והשניה בפינה השמאלית התחתונה.
שאלה: הדרכה בבני עקיבא: הרב, קודם כל תורה רבה על ההשקעה באתר הזה. באמת זקוקים לכם אז! אני בשבט נאמן ושנה הבאה מכניסים להדרכה, אני מרגישה שאני חייבת להיות מדריכה ואני יודעת שאם אני לא ידריך אני יכנס לדיכאון ואני לא יודעת מה לעשות, אני יודעת למה זה חשוב לי, כי אני מאמינה שאני מתאימה ויודעת ואני רוצה ואני יודעת שהסניף זקוק לי ואני רוצה לתרום ויש לי הרבה אבל אני לא יודעת למה זה מטריד אותי כל הזמן כל כך, זה נורמלי? משהו לא ר?
תשובה: זה נורמלי. כל כך הרבה פעמים אנו מצויים במצב שבו אנחנו חשים שאנחנו האדם הנכון במקום הנכון. כשגם אחרים חושבים כך, זה נפלא. לפעמים האחרים רואים זאת אחרת. ואז זה מאוד כואב. אני מאחל לך שתזכי להיות מדריכה. יש כל כך הרבה סיבות לרצון להיות מדריך. מעמד חברתי, רצון לתרום, הכרת ערך עצמי, וכו  וכו. חלקם סיבות שנובעות מרצון טהור לתת. וחלקם נגועות באנוכיות. אני מאמין שאצל חלק גדול מהחברים כל הסבות מצויות בסוג של סלט אחד גדול. יש גם כאלו שהם קדושים וטהורים שאין בהם נגיעה פרטית כלל ועיקר. צריך לדעת. הכל לטובה. ולא הכל בידינו. הכל מושגח מאת ה  יתברך. לפעמים דברים שנראים לנו לא מוצלחים מובילים אותנו למקומות גבוהים יותר. בכל מקרה צריך לנסות לקחת את מה שיש ולרוץ איתו כמה שיותר הלאה. לחץ גדול מדאי, יכול להפיל אותך. בהצלחה.
שאלה: מה זה עדינות?: מה זה עדינות? מה זה אומר? איך מיישמים את זה? ומה צריך בשביל זה?
תשובה: לך! עדינות. אני חושבת שאולי הדרך הטובה ביותר לתאר עדינות היא לומר שזה לא גסות. אני גם חושבת שעדינות היא לא משהו שאפשר ממש להגדיר באיזה רשימה מסודרת ואז ננסה לעבוד לפי הרשימה. אבל את רוצה הגדרה. ואת שואלת. אז אני פה בשביל לנסות לענות. או לכל הפחות לנסות ולפתוח את הראש. אני אנסה אולי דווקא להמשיל את העניין, ואולי זה ייתן הגדרה קצת יותר טובה. תראי, אמרנו שעדינות זה די ההפך מגסות. עכשיו, תנסי לחשוב על אבן משופשפת. סלעית כזו, שיש עליה מלא גבשושיות. ככל שנעבד את האבן הזו, ונשייף אותה אנחנו בעצם מעדנים אותה. הופכים אותה לחלקה יותר ויפה יותר. עכשיו, אם נרצה להשתמש במשל הזה כלפינו, אני חושבת שעדינות היא בעיקר תכונה של הנפש. יש אנשים שיש להם לב גס. ויש אחרים, שיש להם לב מעודן יותר. העדינות בדר"כ תבוא לידי ביטוי בכך שיש להם יותר יכולת להות רגישים לאנשים ומצבים שונים. ועוד היא תבוא לידי ביטוי בדר"כ במין שקט כזה. אנשים עדינים לרוב יהיו גם שקטים יותר. אבל לא שקט שנובע מביישנות, אלא שקט שנובע יותר משקט פנימי כזו. משלווה פנימית שיש בהם. חשוב גם להדגיש פה שאדם עדין הוא לא אדם שרומס את הכבוד שלו או נותן לאחרים "לדרוך" עליו. אדם עדין ורגיש יכול להיות גם אדם שיש לו אמירה חזקה ונוקבת, ושיש לו דעה משלו והוא יודע להיות אסרטיבי כשצריך. זו נקודה חשובה מאוד, העדינות היא ממש לא התרפסות או ויתור על האני העצמי שלנו. אני מנסה לתאר עד כמה שניתן משהו שהוא מבחינתי לא אמוד ניתן לתיאור. במיוחד, שאין איזה מתכון שהופך אותנו לעדינים. אדם שהוא מתנהג בגסות, לא יהפוך פתאום את עורו ויהפוך להיות עדין כי הוא ראה איזו רשימת מכולת שמראה איך אפשר להיות עדינים יותר. הוא כן יוכל להפוך לעדין יותר, אבל זה יהיה אחרי עבודה סיזיפית וארוכה. שכוללת בעיקר עבודת המידות. כל אדם יכול להפוך לעדין יותר. העדינות היא לא מנת חלקם של יחידי סגולה. מקווה שהועלתי במשהו. אני אשמח מאוד אם תפני אלי גם באופן אישי אם תרצי לברר את הדברים לעומק ולהעלות שאלות נוספות. המון הצלחה סיון sivanlax gmail.com
שאלה: ציון במבחן: אני לומדת במכללה לימודים גבוהים וקיבלתי במבחן מסוים 93. עברנו עליו בכיתה כי בנות ביקשו אך מלכתחילה לא היינו צריכות לעבור עליו. אני לא הייתי אחת מהבנות שביקשו לעבור על המבחן. בזמן שעברנו על המבחן ראיתי שהמורה נתנה לי ניקוד על 2 תשובות כלתשובות נכונה בעוד שהתשובות לא היו נכונות (לפי מה שהמורה אמרה בזמן שעברנו על המבחן ביחד), כלומר הייתי צריכה לקבל 91. לא הלכתי אליה ואמרתי ומאז אני מרגישה מאוד רע עם זה. האם אני חייבת לומר לה שהיא טעתה?
תשובה: ב"ה, חושבני שכדאי לומר זאת למורה גם אם זה יעלה במחיר של שתי נקודות ואף יותר מכך. ומדוע רק כדאי ולא חובה, כי יש מורה שתגיד לך שהיא טועה גם למטה ואז מתקזז, ויש מורה שתאמר לך - בגלל היושר אני משאירה את הציון כך, ויש מורה שתתקן במבחן אבל לא חשוב לה לתקן ביומן שלה,אך כיוון שאינך יודעת מה המדניות שלה, כדאי שתפני אליה ישירות. אגב, אם עומדים בנסיון קטן כזה זה פתח לעמוד בנסיונות יותר קשים, למשל הפרש גדול יותר של נקודות או הפרש מנכשל לעבר, ומי שנוהג ביושר בדברים קטנים בסופו של דבר ינהג ביושר גם בדברים גדולים. דני ארגמן